Եկեղեցու գոյությունը երկար տարիներ միայն տարեցների հիշողության մեջ մնալուց հետո այդ օրը դարձել էր համընդհանուր թերեւս անգիտակից ուրախության հիմք: Արագովայի նախկին ու ներկա բնակիչների համատեղ միջոցներով ու ջանքերով Սուրբ Գեւորգը վերանորոգելու նախաձեռնություն էր դրսեւորել Հայաստանի ոստիկանության պետի տեղակալ Հովիկ Հունանյանը: �Եկեղեցին վերանորոգվել է Արագովայի համայնքի շնորհիվ, ես միայն գաղափարն եմ առաջարկել ու կազմակերպել աշխատանքները: Որպես այս գյուղի զավակ ինձ համար նպատակ էր իրագործել մեր պապերի երազանքը, վերանորոգել տաճարը, քանի որ առանց հոգեւոր կենտրոնի կյանքը գնալով ուրիշ է դառնում, հայ մարդը կորցնում է իր կերպարը, հավատքը�: